ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১১.৭২ কোটি ছাড়িয়েছে, দেশে গত ২৪ ঘণ্টায় ২৭ লক্ষেরও বেশি টিকার ডোজ দেওয়া হয়েছে
দেশে ২৬ কোটিরও বেশি নমুনা পরীক্ষা
১০টি রাজ্যেই আক্রান্তের হার ৭৯ শতাংশ
নয়াদিল্লি, ১৬ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসাবে দেশে আজ পর্যন্ত ১১ কোটি ৭২ লক্ষেরও বেশি কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী সারা দেশে ১১ কোটি ৭২ লক্ষ ২৩ হাজার ৫০৯টি টিকার ডোজ দেওয়া হয়েছে। এর মধ্যে ৯০ লক্ষ ৮২ হাজার ৯৯৯ জন স্বাস্থ্য কর্মী প্রথম ডোজ ও ৫৬ লক্ষ ৩৪ হাজার ৬৩৪ জন স্বাস্থ্য কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ২ লক্ষ ৯৩ হাজার ৫২৪ জন কর্মী প্রথম ডোজ এবং ৫১ লক্ষ ৫২ হাজার ৮৯১ জন কর্মী দ্বিতীয় ডোজ পেয়েছেন। টিকাকরণ অভিযানের মাধ্যমে ৬০ বছরের বেশি বয়সী ৪ কোটি ৪২ লক্ষ ৩০ হাজার ৮৪২ জন সুফলভোগীকে প্রথম ডোজ এবং ৩০ লক্ষ ৯৭ হাজার ৯৬১ জন সুফলভোগীকে দ্বিতীয় ডোজ দেওয়া হয়েছে। অন্যদিকে, ৪৫-৬০ বছর বয়সী ৩ কোটি ৮৭ লক্ষ ৪১ হাজার ৮৯০ জন সুফলভোগী প্রথম ডোজ এবং ৯ লক্ষ ৮৮ হাজার ৭৬৮ জন সুফলভোগী দ্বিতীয় ডোজ পেয়েছেন।
দেশে টিকাকরণ অভিযানে মোট প্রদেয় টিকার মধ্যে ৫৯.৬৩ শতাংশ দেওয়া হয়েছে ৮টি রাজ্যে। দেশে গত ২৪ ঘণ্টায় ২৭ লক্ষেরও বেশি টিকাকরণ হয়েছে। অভিযানের ৯০তম দিনে  ২৭ লক্ষ ৩০ হাজার ৩৫৯টি টিকার ডোজ দেওয়া হয়েছে। এরমধ্যে ২১ লক্ষ ৭০ হাজার ১৪৪ জন সুফলভোগী প্রথম ডোজ এবং ৫ লক্ষ ৬০ হাজার ২১৫ জন সুফলভোগী দ্বিতীয় ডোজ পেয়েছেন।
দেশে গত ২৪ ঘণ্টায় কোভিডে নতুন করে আক্রান্তের সংখ্যা ২ লক্ষ ১৭ হাজার ৩৫৩। মহারাষ্ট্র, উত্তর প্রদেশ, দিল্লি, ছত্তিশগড়, কর্ণাটক, মধ্যপ্রদেশ, গুজরাট, কেরল, তামিলনাডু ও পশ্চিমবঙ্গ সহ ১০টি রাজ্যে দৈনিক আক্রান্তের সংখ্যা ক্রমবর্ধমান। এই ১০টি রাজ্যে একদিনেই আক্রান্তের হার দেশে মোট আক্রান্তের ৭৯.১০ শতাংশ। মহারাষ্ট্রে সর্বাধিক ৬১ হাজার ৬৯৫ জন আক্রান্ত হয়েছেন। উত্তর প্রদেশে আক্রান্তের সংখ্যা ২২ হাজার ৩৩৯। অন্যদিকে, দিল্লিতে আক্রান্ত হয়েছেন ১৬ হাজার ৬৯৯ জন। দেশের ১৬টি রাজ্যে কোভিড আক্রান্তের রেখাচিত্র ঊর্ধ্বমুখী।
দেশে সুস্পষ্টভাবে মোট করোনায় আক্রান্তের সংখ্যা ১৫ লক্ষ ৬৯ হাজার ৭৪৩, যা দেশে মোট আক্রান্তের ১০.৯৮ শতাংশ। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৯৭ হাজার ৮৬৬ কমেছে। মহারাষ্ট্র, ছত্তিশগড়, উত্তর প্রদেশ, কর্ণাটক এবং কেরল – এই ৫টি রাজ্যে সুস্পষ্টভাবে আক্রান্তের হার দেশে মোট আক্রান্তের ৬৫.৮৬ শতাংশ। কেবল মহারাষ্ট্রেই আক্রান্তের হার ৩৯.৬০ শতাংশ।
দেশে আজ করোনায় সুস্থতার সংখ্যা দাঁড়িয়েছে ১ কোটি ২৫ লক্ষ ৪৭ হাজার ৮৬৬। জাতীয় স্তরে সুস্থতার হার ৮৭.৮০ শতাংশ। অবশ্য, গত ২৪ ঘণ্টায় আরোগ্য লাভ করেছেন ১ লক্ষ ১৮ হাজার ৩০২ জন। অন্যদিকে, গত ২৪ ঘণ্টায় কোভিডে মৃত্যু হয়েছে ১ হাজার ১৮৫ জনের। ১০টি রাজ্যে মৃত্যু হার ৮৫.৪০ শতাংশ। মহারাষ্ট্রে সর্বাধিক ৩৪৯ জনের মৃত্যু হয়েছে। ছত্তিশগড়ে একদিনেই মারা গেছেন ১৩৫ জন।
দেশে গত ২৪ ঘণ্টায় ১০টি রাজ্য/কেন্দ্রশাসিত অঞ্চলে কোভিডে মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – লাদাখ, ত্রিপুরা, মেঘালয়, সিকিম, নাগাল্যান্ড, মিজোরাম, মণিপুর, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/SB
(
সড়কপরিবহণওমহাসড়কমন্ত্রক
দেশে মহাসড়ক প্রকল্প
নয়াদিল্লী, ১৬ মার্চ, ২০২০
উত্তর পূর্বাঞ্চলে এসএআরডিপি-এনই প্রকল্পের আওতায় কেন্দ্র সার্বিক সড়ক উন্নয়ন কর্মসূচি হাতে নিয়েছে। এই প্রকল্পের আওতায় ৬৪১৮ কিলোমিটার রাস্তা চিহ্নিত করা হয়েছে। এই কাজে খরচ ধরা হয়েছে ৩৩,৭৫০ কোটি টাকা। এরমধ্যে ৩২২৫ কিলোমিটার রাস্তার কাজ শেষ হয়েছে। ২১৫৫ কিলোমিটার অংশের সড়ক নির্মাণের কাজ চলছে।
সড়ক পরিবহন এবং মহাসড়ক মন্ত্রক উত্তরাখন্ডে চারধাম  যোগাযোগ ব্যবস্হার উন্নয়নের কর্মসূচি হাতে নিয়েছে। এই প্রকল্পের আওতায় ৮৮৯ কিলোমিটার দীর্ঘ জাতীয় সড়কের মানোন্নয়নে ১১৭০০ কোটি টাকা ব্যয় হবে। এই ৮৮৯ কিলোমিটারের মধ্যে ১.১ কিলোমিটার রাস্তার কাজ সম্পূর্ণ হয়েছে। ৬৪৬ কিলোমিটার সড়ক নির্মাণের কাজ চলছে।
মন্ত্রক, জাতীয় সড়কের বিস্তারিত পর্যালোচনার পর ভারতমালা পরিযোজনার প্রথম পর্বে ৩৪৮০০ কিলোমিটার রাস্তার উন্নয়নের জন্য ৫,৩৫,০০০ কোটি টাকা বরাদ্দ করার পরিকল্পনা নিয়েছে। এই প্রকল্পের আওতায় বড় বড় মহাসড়কগুলির উন্নয়ন ঘটানো হবে। এছাড়া অর্থনৈতিক করিডর, অন্তর্বতী করিডর, ফিডার রোড, সীমান্ত এবং আন্তর্জাতিক সংযোগকারী এবং বন্দর ও উপকূলের মধ্যে যোগাযোগের সড়ক ও এক্সপ্রেসওয়ের উন্নয়ন ঘটানো হবে। ২০২০র ফেব্রুয়ারি পর্যন্ত এ ধরনের ১০,১০০ কিলোমিটার সড়কের জন্য ২৪৬টি প্রকল্পের বরাত দেওয়া হয়েছে। ২০১৯-২০ অর্থবর্ষে ভারতমালা প্রকল্পে ১২৫৫ কিলোমিটার সড়ক তৈরি হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সড়ক পরিবহন এবং মহাসড়ক মন্ত্রী শ্রী নীতীন গড়করি।
CG/CB/NS
(Visitor Counter : 56
মানবসম্পদবিকাশমন্ত্রক
দ্বাদশ শ্রেণীর এবং পেশাদার পাঠক্রমে প্রবেশিকা পরীক্ষার বিষয়ে আলোচনা করতে আগামীকাল রাজ্য ও কেন্দ্রশাসিত অঞ্চলগুলির সঙ্গে এক উচ্চ পর্যায়ের বৈঠক অনুষ্ঠিত হবে
নতুন দিল্লি, ২২ মে, ২০২১
দ্বাদশ শ্রেণীর জন্য পরীক্ষা পরিচালনা এবং পেশাদার পাঠক্রমে প্রবেশিকা পরীক্ষার প্রস্তাবের বিষয় নিয়ে আলোচনা করতে আগামীকাল সমস্ত রাজ্য ও কেন্দ্রশাসিত অঞ্চলের শিক্ষা মন্ত্রী, শিক্ষা সচিব, রাজ্য পরীক্ষা পর্ষদের চেয়ারপার্সন সহ সংশ্লিষ্ট সকল পক্ষকে নিয়ে এক উচ্চ পর্যায়ের ভার্চুয়াল বৈঠক ডাকা হয়েছে।
কেন্দ্রীয় প্রতিরক্ষা মন্ত্রী শ্রী রাজনাথ সিং এই বৈঠকে পৌরহিত্য করবেন। কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক, নারী ও শিশু কল্যাণ মন্ত্রী শ্রীমতী স্মৃতি জুবিন ইরানী এবং তথ্য ও সম্প্রচার মন্ত্রী শ্রী প্রকাশ জাভড়েকর উপস্থিত থাবেন।
কেন্দ্রীয় শিক্ষা মন্ত্রী শ্রী রমেশ পোখরিয়াল নিশাঙ্ক রাজ্য ও কেন্দ্রশাসিত অঞ্চলগুলিকে লিখিত এক চিঠিতে বিদ্যালয় শিক্ষা ও সাক্ষরতা দপ্তর, শিক্ষা মন্ত্রক এবং সিবিএসই-কে ছাত্র-ছাত্রী ও শিক্ষক শিক্ষিকাদের সুরক্ষার কথা বিবেচনা করে বিকল্প পদ্ধতিতে পরীক্ষা আয়োজনের বিষয় অন্বেষণের আহ্বান জানিয়েছেন। উচ্চ শিক্ষা দপ্তর ইতি মধ্যেই উচ্চ শিক্ষা প্রতিষ্ঠানগুলিকে পরীক্ষার তারিখ চূড়ান্ত করার বিষয়ে আলোচনা শুরু করতে বলেছে।
চিঠিতে উল্লেখ করা হয়েছে যে কোভিড-১৯ অতিমারির জেরে শিক্ষা ক্ষেত্রে, বিশেষত পর্ষদের পরীক্ষা এবং প্রবেশিকা পরীক্ষা ক্ষতিগ্রস্ত হয়েছে। তাই বর্তমান পরিস্থিতির কথা বিবেচনা করে প্রায় সমস্ত রাজ্যের শিক্ষা পর্ষদ, সিবিএসই এবং আইসিএসই চলতি বছরে দ্বাদশ শ্রেণীর পরীক্ষা স্থগিত রেখেছে। একইভাবে ন্যাশনাল টেস্টিং এজেন্সি  এবং অন্যান্য জাতীয় পরীক্ষা পরিচালনকারী প্রতিষ্ঠানগুলিও পেশাদার পাঠক্রমে ভর্তির জন্য প্রবেশিকা পরীক্ষা স্থগিত করে দিয়েছে।
দ্বাদশ শ্রেণীর পরীক্ষার ওপর নির্ভর ক’রে রাজ্য পর্ষদের পরীক্ষা এবং সারা দেশে অন্যান্য প্রবেশিকা পরীক্ষা। এই পরীক্ষা স্থগিত হয়ে যাওয়ার ফলে শিক্ষার্থীদের মধ্যে অনিশ্চয়তা তৈরি হয়েছে। এই অনিশ্চয়তা হ্রাস করা বাঞ্ছনীয়। তাই সারা দেশে সকল শিক্ষার্থীদের স্বার্থে দ্বাদশ শ্রেণীর সিবিএসই পরীক্ষা সম্পর্কে বিভিন্ন রাজ্য সরকার এবং কেন্দ্রশাসিত অঞ্চলগুলির প্রশাসনের কাছ থেকে প্রাপ্ত তথ্যের ওপর ভিত্তি করে সিদ্ধান্ত নেওয়া হবে।
শ্রী পোখরিয়াল ট্যুইটারের মধ্যমে সংশ্লিষ্ট সকল পক্ষ – শিক্ষার্থী, অভিভাবক, শিক্ষক এবং অন্যান্যদের কাছ থেকেও মতামত জানতে চেয়েছেন।
CG/SS/SKD/
(Visitor Counter : 175
নির্বাচনকমিশন
কোভিড-১৯ মহামারীর সময়ে সাধারণ নির্বাচন ও উপ-নির্বাচন আয়োজনের নির্দেশিকা
নয়াদিল্লি, ২১ অগাস্ট, ২০২০
কোভিড-১৯ মহামারীর সময় সাধারণ নির্বাচন ও উপ-নির্বাচন আয়োজনের জন্য ভারতের নির্বাচন কমিশন বিস্তারিত নির্দেশাবলী প্রকাশ করেছে। এই নির্দেশাবলী দেখার জন্য এই লিঙ্কে ক্লিক করুন –
https://eci.gov.in/files/file/12167-guidelines-for-conduct-of-general-electionbye-election-during-covid-19/
কোভিড-১৯ মহামারীর সময় স্বরাষ্ট্র মন্ত্রক এবং স্বাস্থ্য ও পরিবার কল্যাণ মন্ত্রক বিভিন্ন সময়ে নানা নির্দেশাবলী প্রকাশ করেছে। কেন্দ্রীয় স্বরাষ্ট্র মন্ত্রক গত ২৯শে জুলাই সর্বশেষ নির্দেশাবলীতে দেশ জুড়ে এ সংক্রান্ত যে বিজ্ঞপ্তি প্রকাশ করেছে, সেটি ছাড়াও স্বাস্থ্য ও পরিবার কল্যাণ মন্ত্রক সংক্রমণমুক্ত করার পদ্ধতি এবং কোভিড-১৯ মহামারী প্রতিরোধের জন্য কিছু সাধারণ পরিচালন পদ্ধতি প্রকাশ করেছে।
নির্বাচন কমিশন ১৭ই জুলাই জাতীয় এবং রাজ্যস্তরের রাজনৈতিক দলগুলির কাছে তাদের পরামর্শ ও মতামত চেয়েছিল। এই মতামত জমা দেওয়ার শেষ তারিখ ৩১শে জুলাই থাকলেও রাজনৈতিক দলগুলির অনুরোধের প্রেক্ষিতে তা বাড়িয়ে ১১ই অগাস্ট করা হয়। কমিশন সমস্ত মতামত এবং পরামর্শ বিবেচনা করে নির্বাচনী প্রচার ও জনসভা সংক্রান্ত বিভিন্ন নির্দেশাবলী জারি করেছে।
মনোনয়নপত্র জমা দেওয়ার সময় প্রার্থীর সঙ্গে সর্বোচ্চ কতজন যেতে পারবেন, সে বিষয়ে কমিশন সেই নিয়মের পরিবর্তন করেছে। রিটার্নিং অফিসারের কাছে মনোনয়নপত্র তোলা ও দাখিল করার সুযোগ এখন থেকে অনলাইনেও করা যাবে। এই প্রথমবার প্রার্থীরা তাঁদের জামানতের অর্থ অনলাইনের মাধ্যমে জমা দিতে পারবেন। বাড়ি বাড়ি গিয়ে প্রচার চালানোর সময় একজন প্রার্থী তাঁর সঙ্গে সর্বোচ্চ ৪ জনকে রাখতে পারবেন। কেন্দ্রীয় স্বরাষ্ট্র মন্ত্রক ও রাজ্যগুলির নির্দেশ মেনে জনসভা ও পথসভা করা যাবে। নির্বাচনী প্রক্রিয়ায় ফেসমাস্ক, স্যানিটাইজার, থার্মাল স্ক্যানার, গ্লাভস, ফেসশীল্ড এবং পিপিই কিট ব্যবহার করতে হবে। সামাজিক দূরত্ববিধিও বজায় রেখে চলতে হবে। ভোটদাতারা যখন নির্বাচক নিবন্ধীকরণে সই করবেন এবং ইভিএম – এর বোতাম টিপবেন তখন তাঁদের গ্লাভস দিতে হবে।
সংশ্লিষ্ট রাজ্য ও কেন্দ্রশাসিত অঞ্চলগুলির মুখ্য নির্বাচন আধিকারিক রাজ্য ও জেলাস্তর এবং বিধানসভার ক্ষেত্রে নির্বাচনের জন্য প্রয়োজনীয় ব্যবস্থা গ্রহণ করবেন। এলাকার পরিস্থিতি বিবেচনা করে বিভিন্ন প্রতিরোধমূলক ব্যবস্থা নেওয়া হবে। সংশ্লিষ্ট রাজ্যগুলির নোডাল অফিসারদের সঙ্গে আলোচনা করেই পুরো পরিকল্পনাটি করতে হবে।
CG/CB/SB
(Visitor Counter : 150
রেলমন্ত্রক
পয়লা জুন থেকে দেশজুড়ে ২০০টি বিশেষ ট্রেন চালানোর উদ্যোগ
নতুন দিল্লী, ৩১শে মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক এবং কেন্দ্রীয় স্বরাষ্ট্র মন্ত্রকের সঙ্গে আলোচনার ভিত্তিতে রেল মন্ত্রক, পয়লা জুন থেকে রেলের আংশিক পরিষেবা শুরু করার সিদ্ধান্ত নিয়েছে। প্রথম দিন ১ লক্ষ ৪৫ হাজার যাত্রী সফর করবেন। ভারতীয় রেল ২০০টি প্যাসেঞ্জার সার্ভিস ট্রেন পয়লা জুন চালাবে।
এই ২০০টি ট্রেন বর্তমানের শ্রমিক স্পেশাল ট্রেন এবং ৩০টি বিশেষ এসি ট্রেনের অতিরিক্ত। পয়লা মে থেকে শ্রমিক স্পেশাল ট্রেন এবং ১২ই মে থেকে বিশেষ এসি ট্রেন চলাচল শুরু হয়েছে।
পয়লা জুন থেকে চালু হওয়া ট্রেনগুলিতে এসি এবং নন এসি সংরক্ষিত কামরা থাকবে। এই ট্রেনে অসংরক্ষিত কোনো বগি থাকবে না।
আগামী ৩০শে জুন পর্যন্ত ২৫ লক্ষ ৮২ হাজার ৬৭১ জন এই ট্রেনগুলির জন্য টিকিট কেটেছেন। যাত্রীদের নির্ধারিত সময়ের ৯০ মিনিট আগে স্টেশনে পৌঁছতে হবে। যাঁদের কনফার্মড অথবা রিজার্ভেশন এগেনস্ট ক্যানসেলেশন টিকিট থাকবে তাঁরাই স্টেশনে ঢুকতে পারবেন এবং ট্রেনে উঠতে পারবেন। কেন্দ্রীয় স্বরাষ্ট্রমন্ত্রকের নির্দেশ অনুসারে প্রতিটি যাত্রীর স্বাস্থ্য পরীক্ষা করা হবে। যাঁদের করোনা সংক্রমণের কোনো লক্ষণ থাকবে না তাঁরাই এই ট্রেনে উঠতে পারবেন। যাত্রীদের শারীরিক দূরত্ব বজায় রেখে চলতে হবে।
যেসব যাত্রীর স্বাস্থ্য পরীক্ষার সময় জ্বর বা কোভিড-১৯ এর সংক্রমণের কোনো লক্ষণ দেখা যাবে তাঁদের কনফার্মড টিকিট থাকলেও তাঁরা ট্রেনে উঠতে পারবেন না। এক্ষেত্রে টিকিট পরীক্ষক ওই যাত্রীকে একটি সার্টিফিকেট দেবে সেই সার্টিফিকেট পাওয়ার পর টিডিআর ফর্ম পূরণ করতে হবে। এর ১০ দিনের মধ্যে যাত্রী টিকিটের অর্থ ফেরৎ পাবেন।
টিকিটের ভাড়ার সঙ্গে খাবারের দাম যুক্ত করা নেই। তবে আইআরসিটিসি কিছু কিছু ট্রেনে প্যান্ট্রিকারের ব্যবস্থা করবে, যেখানে অর্থের বিনিময়ে প্যাকেটজাত খাবার অথবা পানীয় জল পাওয়া যাবে। জোনাল রেলওয়েকে নির্দেশ দেওয়া হয়েছে, সমস্ত রেল স্টেশনের ঢোকা এবং বেরোনোর রাস্তা আলাদা রাখতে হবে। যাত্রীদের কম জিনিসপত্র নিয়ে চলার পরামর্শ দেওয়ার পাশাপাশি মোবাইলে আরোগ্যসেতু অ্যাপ ডাউনলোড করার পরামর্শ দেওয়া হয়েছে।
(CG/CB/SKD
প্রধানমন্ত্রীরদপ্তর
মার্কিন কংগ্রেসের এক প্রতিনিধিদল প্রধানমন্ত্রী নরেন্দ্র মোদীর সঙ্গে সাক্ষাৎ করেছে
প্রধানমন্ত্রী ভারত ও আমেরিকার মধ্যে সম্পর্ককে মজবুত করতে মার্কিন কংগ্রেসের নিরন্তর প্রচেষ্টা ও পক্ষপাতহীন সমর্থনের প্রশংসা করেছেন
নতুন দিল্লি, ১৬ আগস্ট, ২০২৩
মার্কিন কংগ্রেসের ৮ সদস্যের এক প্রতিনিধিদল আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছে।
প্রতিনিধিদলে ছিলেন রো খান্না, ভারতীয় ককাসের সহ ডেমোক্র্যাটিক সদস্য মাইক ওয়ালটস, রিপাবলিক কো চেয়ার এড কেস, ক্যাট ক্যামাক, ডেবোরা রস, জেসমিন ক্রোকেট, রিচ ম্যাককরমিক এবং শ্রী থানেদার।
প্রতিনিধিদলকে স্বাগত জানিয়ে প্রধানমন্ত্রী ভারত মার্কিন সম্পর্ককে আরও জোরদার করতে মার্কিন কংগ্রেসের নিরন্তর প্রচেষ্টা ও পক্ষপাতহীন সমর্থনের প্রশংসা করেন।
প্রধানমন্ত্রী জুন মাসে রাষ্ট্রপতি বাইডেনের আমন্ত্রণে তাঁর ঐতিহাসিক মার্কিন সফরের কথা স্মরণ করেন। সেই সময় তিনি দ্বিতীয়বার মার্কিন কংগ্রেসের যৌথ সভায় ভাষণ দিয়েছিলেন।
প্রধানমন্ত্রী ও মার্কিন প্রতিনিধিদলটি ভারত ও আমেরিকার মধ্যে সুসংহত আন্তর্জাতিক ও রাজনৈতিক সম্পর্ক আরও জোরদার করার এবং আইনের শাসনের প্রতি সম্মান এবং মানুষে মানুষে যোগাযোগ বাড়ানোর ওপর গুরুত্ব আরোপ করেন।
AC/PM/AS
(
সংস্কৃতিমন্ত্রক
প্রধানমন্ত্রী আগামীকাল সবরমতি আশ্রম থেকে গৌরবময় ‘আজাদী কা অম্রুত মহোৎসব’ উপলক্ষ্যে ডান্ডি পদযাত্রার সূচনা করবেন
শ্রী প্রহ্লাদ সিং প্যাটেল এই পদযাত্রার নেতৃত্ব দেবেন
নতুনদিল্লি, ১১ই মার্চ, ২০২১
কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল গৌরবময় ‘আজাদী কা অম্রুত মহোৎসব’ এর সূচনায় ১২ই মার্চ যে পদযাত্রা আহমেদাবাদের সবরমতি আশ্রম থেকে শুরু হবে তাতে নেতৃত্ব দেবেন। প্রধানমন্ত্রী শ্রী নরেন্দ্র মোদী এই পদযাত্রার সূচনা করবেন। বিভিন্ন রাজ্য থেকে আসা ১৮০ জন সমাজকর্মী কে নিয়ে শ্রী প্যাটেল প্রথম ৭৫ কিলোমিটার পদযাত্রায় অংশ নেবেন। এই পদযাত্রা ১৬ ই মার্চ গুজরাটের নাদিয়াদে শেষ হবে। গান্ধীজীর সবরমতী আশ্রম থেকে লবণ আইন এর বিরুদ্ধে ১২ই মার্চ ১৯৩০ সালে এই ডান্ডি অভিযান শুরু করেছিলেন তার সঙ্গে 180 জন পথ যাত্রী ছিলেন।
গান্ধীজীর নেতৃত্বে পদযাত্রা চলার সময় যাত্রীরা যেখানে যেখানে রাত্রি বাস করেছিলেন সেই একই জায়গায় পদযাত্রা চলার সময় সংস্কৃতিমন্ত্রী রাত্রি বাস করবেন। তিনি ১৬ ই মার্চ নাদিয়াদে পৌঁছাবেন, তারপর সেখান থেকে ডান্ডির উদ্দেশ্যে রওনা হবেন।
প্রধানমন্ত্রীরদপ্তর
প্রখ্যাত সন্তুর উস্তাদ পণ্ডিত শিবকুমার শর্মার প্রয়াণে প্রধানমন্ত্রীর শোক প্রকাশ
নয়াদিল্লি, ১০ মে, ২০২২
প্রধানমন্ত্রী শ্রী নরেন্দ্র মোদী প্রখ্যাত সন্তুর উস্তাদ পণ্ডিত শিবকুমার শর্মার প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “পণ্ডিত শিবকুমার শর্মাজীর প্রয়াণে আমাদের সংস্কৃতি জগৎ নিঃস্ব হ’ল। তিনি আন্তর্জাতিক ক্ষেত্রে সন্তুরকে জনপ্রিয় করেছিলেন। তাঁর সুর আগামী প্রজন্মকে মুগ্ধ করে রাখবে। আমার সঙ্গে তাঁর আলাপচারিতার কথা খুব মনে পড়ছে। তাঁর পরিবার ও অনুরাগীদের প্রতি সমবেদনা। ওম শান্তি”।
CG/SS/SB
(
কেন্দ্রীয়মন্ত্রিসভা
ভারত ও ব্রাজিলের মধ্যে জৈব প্রযুক্তি বিষয়ক সমঝোতাপত্রের বিষয়ে কেন্দ্রীয় মন্ত্রিসভাকে অবগত করা হয়েছে
নয়াদিল্লি, ১৫ এপ্রিল, ২০১৯
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে ভারত ও ব্রাজিলের মধ্যে হওয়া একটি সমঝোতাপত্রের বিষয়ে অবগত করা হয়। গত মে মাসে দু’দেশের মধ্যে জৈব প্রযুক্তি বিষয়ক এই সমঝোতাপত্রটি স্বাক্ষরিত হয়।
জৈব প্রযুক্তি ক্ষেত্রে প্রশিক্ষণ এবং গবেষণায় একটি কৌশলগত পরিকল্পনা তৈরির উদ্দেশ্যে এই সমঝোতাপত্র ভারত ও ব্রাজিলের মধ্যে সম্পর্ক দৃঢ় করতে সাহায্য করবে। এই উদ্যোগের ফলে জৈব প্রযুক্তির মাধ্যমে উৎপাদিত দ্রব্য, কৃষি ক্ষেত্রে বীজ তৈরি, জৈব জ্বালানি, ন্যানো টেকনলজি, জীব বৈচিত্র্য এবং শ্রেণীবিন্যাস করা সম্ভব হবে।
CG/CB/SB
(Visitor Counter : 106
অসামরিকবিমানপরিবহণমন্ত্রক
এনপিএনটি -এ দ্রোণ চালানোর জন্য ১৬৬টি অতিরিক্ত গ্রীণ জোনের অনুমোদন
নয়াদিল্লী, ২৯ মে, ২০২১
অসামরিক বিমান চলাচল মন্ত্রক দেশে আরও ভালোভাবে দ্রোণ পরিচালনার জন্য ১৬৬টি অতিরিক্ত গ্রীণ জোনে নো পারমিশন, নো টেকঅফ বা এনপিএনটি-র অনুমোদন দিয়েছে। সংশ্লিষ্ট এলাকাগুলিতে মাটি থেকে ৪০০ ফুট ওপরে দ্রোণ ওড়ানো যাবে। এর আগে ৬৬টি গ্রীণ জোন অর্থাৎ দ্রোণ ওড়ানোর জায়গার অনুমোদন দেওয়া হয়েছিল। নতুন জায়গাগুলি এর অতিরিক্ত। ডিজিটাল স্কাই প্ল্যাটফর্ম থেকে দ্রোণ ওড়ানোর জায়গাগুলির তালিকা দেখতে চাইলে নিচের লিঙ্কে ক্লিক করুন :-
https://digitalsky.dgca.gov.in
এনপিএনটি-র নিয়ম অনুযায়ী দূর সঞ্চারী উড়ুক্কু যানের জন্য ডিজিটাল স্কাই প্ল্যাটফর্মের মাধ্যমে বৈধ অনুমতিপত্র সংগ্রহ করতে হবে। এর জন্য ব্যবহারকারীকে জাতীয় মানব বিহীন যান চলাচল ব্যবস্থাপনার আওতায় অনলাইন পোর্টালের মাধ্যমে নাম নিবন্ধীকরণ করতে হবে। সংশ্লিষ্ট অঞ্চলগুলিতে দ্রোণ চালানোর ক্ষেত্রে নির্দিষ্ট সময় রয়েছে। ১২ মার্চের আনম্যান্ডড এয়ারক্র্যাফ্ট সিস্টেম নীতি অনুযায়ী দ্রোণ ওড়ানোর ক্ষেত্রে অসামরিক বিমান চলাচল মন্ত্রকের নিয়ম মেনে পুরো কাজটি করতে হবে। এ বিষয়ে বিস্তারিত জানার জন্য নিচের লিঙ্কে ক্লিক করুন :-
https://www.civilaviation.gov.in/sites/default/files/MoCA-order-166-green-zone-sites_27-May-2021.pdf
CG/CB/NS
(Visitor Counter : 166
প্রধানমন্ত্রীরদপ্তর
দীপাবলী উপলক্ষ্যে দেশবাসীকে প্রধানমন্ত্রীর শুভেচ্ছা
নয়াদিল্লি, ২৭ অক্টোবর, ২০১৯
প্রধানমন্ত্রী শ্রী নরেন্দ্র মোদী পবিত্র দীপাবলী উপলক্ষ্যে দেশবাসীকে তাঁর শুভেচ্ছা জানিয়েছেন। প্রধানমন্ত্রী বলেন, ‘আলোর এই উৎসবে আমাদের সকলের জীবন নতুন আলোয় উদ্ভাসিত হোক এবং আমাদের দেশ সর্বদা সুখ, সমৃদ্ধি ও সৌভাগ্যের মাধ্যমে আলোকিত থাকুক।’
CG/CB /NS
(Visitor Counter : 94
অর্থ কমিশন
পানীয় জল এবং নিকাশি পরিষেবা ব্যবস্থাপনার জন্য অনুদানের বিষয় নিয়ে জল শক্তি মন্ত্রকের সঙ্গে অর্থ কমিশনের বৈঠক
পঞ্চদশ অর্থ কমিশনের চেয়ারম্যান শ্রী এন কে সিং এবং কমিশনের অন্যান্য সদস্যরা আজ কেন্দ্রীয় জল শক্তি মন্ত্রী শ্রী গজেন্দ্র সিং ও তাঁর দপ্তরের আধিকারিকদের সঙ্গে গ্রামাঞ্চলের স্থানীয় প্রশাসনের মাধ্যমে পানীয় জল ও নিকাশি পরিষেবা ক্ষেত্রে বরাদ্দকৃত অর্থ খরচের বিষয় নিয়ে পর্যালোচনা বৈঠক করেছেন। রাজ্যের পঞ্চায়েত এবং পুরসভাগুলিতে পানীয় জল ও নিকাশি ব্যবস্থার জন্য অর্থ বরাদ্দ বাড়ানোর প্রয়োজন আছে কিনা সে বিষয়েও পর্যালোচনা করা হয়।স্থানীয় প্রশাসনের জন্য ২০২০-২১ অর্থবর্ষে অর্থ কমিশন এই ক্ষেত্রে যে অর্থ বরাদ্দ করেছে, সেই অনুযায়ী ২০২১-২২ থেকে ২০২৫-২৬ অর্থবর্ষের জন্য ওই একই পরিমাণে অর্থ বরাদ্দ করা হবে কিনা তা নিয়েও আলোচনা হয়। কমিশন প্রায় ২ লক্ষ ৫০ হাজার পঞ্চায়েতের পানীয় জল সরবরাহ এবং নিকাশি ব্যবস্থার সমস্যার বিষয়ে উদ্বেগ প্রকাশ করেছে। এই সমস্যার সমাধানে পঞ্চায়েতি রাজ মন্ত্রক এবং জল শক্তি মন্ত্রকের মধ্যে সমন্বয় বজায় রাখার আহ্বান জানিয়েছে।
এই পরিপ্রেক্ষিতে পঞ্চায়েতি রাজ মন্ত্রক এবং জল শক্তি মন্ত্রক যৌথভাবে গত ১৭ই মার্চ রাজ্যগুলিকে চিঠি লিখেছিল। গ্রামের স্থানীয় প্রশাসনকে পানীয় জল এবং নিকাশি ব্যবস্থাপনার জন্য পঞ্চদশ অর্থ কমিশনে যে অর্থ বরাদ্দ করা হয়েছে তার দ্রুত সদ্ব্যবহারের জন্য চিঠিতে বলা হয়েছে। পঞ্চদশ অর্থ কমিশনের অন্তর্বর্তী প্রতিবেদনে ২০২০-২১ অর্থবর্ষে গ্রামাঞ্চলের স্থানীয় প্রশাসনের মাধ্যমে জল ও নিকাশি ব্যবস্থার জন্য অর্থ বরাদ্দে বিশেষ গুরুত্ব দেওয়া হয়েছে। ৬০,৭৫০ কোটি টাকা বরাদ্দকৃত অর্থের মধ্যে ৩০,৩৭৫ কোটি টাকা ইতিমধ্যেই মঞ্জুর করা হয়েছে। এই অর্থে মূলত গ্রামাঞ্চলের নিকাশি ব্যবস্থা, উন্মুক্ত শৌচালয় নিয়ন্ত্রণ, পানীয় জল সরবরাহ, জল সংরক্ষণ ও চাষের উপযোগী করে তোলা, জলের পুনর্ব্যবহার ইত্যাদি ক্ষেত্রে খরচ করা হবে।
কোভিড-১৯-এর কারণে জল জীবন মিশনের মূল লক্ষ্য পূরণের ক্ষেত্রে যে প্রতিবন্ধকতার সৃষ্টি করেছে সে বিষয়টিও বৈঠকে কেন্দ্রীয় মন্ত্রী তুলে ধরেন। জল, নিকাশি ব্যবস্থা এবং স্বাস্থ্যবিধির ক্ষেত্রে অনুদান দেওয়ার বিষয়ে মন্ত্রক কমিশনকে একাধিক পরামর্শ দিয়েছে। বৈঠকে অর্থ কমিশনের চেয়ারম্যান শ্রী সিং কেন্দ্রীয় মন্ত্রীকে সবরকম সাহায্যের আশ্বাস দিয়েছেন। মন্ত্রকের সুপারিশগুলি কমিশন সর্বোচ্চ গুরুত্ব দিয়ে বিবেচনা করবে বলেও জানানো হয়েছে।
স্বাস্থ্যওপরিবারকল্যাণমন্ত্রক
সক্রিয় রোগীর সংখ্যা হ্রাস হয়েই চলেছে ; ১৩৬ দিন পর ৪.১০ লক্ষের নিচে
গত ৮ দিন ধরে দৈনিক সুস্থতার সংখ্যা ছাড়িয়ে গেছে দৈনিক সংক্রমণের সংখ্যাকে
নয়াদিল্লী, ৫ ডিসেম্বর, ২০২০
ভারতের মোট সক্রিয় রোগীর সংখ্যা আজ নামল ৪.১০ লক্ষের  নিচে। ১৩৬ দিন পরে এটিই সর্বনিম্ন। ২০২০র ২২শে জুলাই সক্রিয় রোগীর সংখ্যা ছিল ৪ হাজার ১৩৩।
এটি সম্ভব হয়েছে সুস্থতার সংখ্যা নতুন সংক্রমণের থেকে বেশি হওয়ার ফলে, যাতে সক্রিয় রোগীর সংখ্যা হ্রাস পেয়েছে। ভারতে বর্তমানে সক্রিয় রোগীর সংখ্যা দেশের মোট পজিটিভ কেসের মাত্র ৪.২৬ শতাংশ। নতুন করে সুস্থতার সংখ্যা মোট সক্রিয় রোগীর সংখ্যা ৬ হাজার ৩৯৩তে নামিয়েছে।
গত ৮ দিন ধরে দৈনিক নতুন সুস্থতার সংখ্যা দেশে নতুন সংক্রমণের থেকে বেশি। গত ২৪ ঘন্টায় নতুন সংক্রমণের সংখ্যা ৩৬ হাজার ৬৫২। গত ২৪ ঘন্টায় সুস্থ হয়েছেন ৪২ হাজার ৫৩৩।
সুস্থতা বাড়ায় সুস্থতার হারও আজ বেড়ে দাঁড়িয়েছে ৯৪.২৮ শতাংশ।
মোট সুস্থ রোগীর সংখ্যা দাঁড়িয়েছে ৯০ লক্ষ ৫৮ হাজার ৮২২।
সুস্থ রোগী এবং অ্যাক্টিভ রোগীর মধ্যে পার্থক্য প্রায় ৮৬.৫০ লক্ষ এবং বর্তমানে তা ৮৬ লক্ষ ৪৯ হাজার ১৩৩।
নতুন সুস্থ রোগীর মধ্যে ৭৮.০৬ শতাংশই ১০টি রাজ্য/কেন্দ্রশাসিত অঞ্চলের।
মহারাষ্ট্রে সবচেয়ে বেশি একদিনে ৬ হাজার ৭৪৬ জন সুস্থ হয়েছেন। কেরলে সুস্থ হয়েছেন ৫ হাজার ৪৯৬ জন। এরপরেই আছে দিল্লী ৪ হাজার ৮৬২ জন।
নতুন সংক্রমণের ৭৬.৯০ শতাংশই ১০টি রাজ্য এবং কেন্দ্রশাসিত অঞ্চলের।
দৈনিক সর্বোচ্চ নতুন সংক্রমণ হয়েছে কেরলে ৫ হাজার ৭১৮ জন। এরপরেই আছে মহারাষ্ট্র। সেখানে নতুন সংক্রমণের সংখ্যা ৫ হাজার ২২৯। দিল্লীতে নতুন সংক্রমণের সংখ্যা ৪ হাজার ৬৭।
গত ২৪ ঘন্টায় ৫১২ জন রোগীর মৃত্যুর খবর পাওয়া গেছে।
নতুন মৃত্যুর মধ্যে ৭৮.৩২ শতাংশই ১০টি রাজ্য ও কেন্দ্রশাসিত অঞ্চলের। সবচেয়ে বেশি মৃত্যু হয়েছে মহারাষ্ট্রে ১২৭। এরপরে আছে দিল্লী ৭৩ এবং পশ্চিমবঙ্গে একদিনে ৫২ জনের মৃত্যু হয়েছে।
কর্মী, জন-অভিযোগএবংপেনশনমন্ত্রক
জম্মু কেন্দ্রীয় বিশ্ববিদ্যালয়ে পণ্ডিত মদন মোহন মালব্যর নামে নতুন শিক্ষাকেন্দ্রের শিলান্যাস করেছেন কেন্দ্রীয় মন্ত্রী ডঃ জীতেন্দ্র সিং
নতুন দিল্লি, ১৮ই অক্টোবর, ২০২০
জম্মু কেন্দ্রীয় বিশ্ববিদ্যালয়ে পণ্ডিত মদন মোহন মালব্যর নামে নতুন শিক্ষা কেন্দ্রের শিলান্যাস করেছেন কেন্দ্রীয় মন্ত্রী ডঃ জীতেন্দ্র সিং। তিনি বলেছেন দেশের মধ্যে প্রথম কোন কেন্দ্রীয় বিশ্ববিদ্যালয়ে শ্রী মালব্যর নামে শিক্ষাকেন্দ্র গড়ে তোলা হবে।
মন্ত্রী বলেছেন, বিংশ শতাব্দীর দুই অগ্রণী শিক্ষাবিদ পণ্ডিত মদন মোহন মালব্য ও ডঃ শ্যামা প্রসাদ মুখোপাধ্যায়ের তাঁদের প্রাপ্য সম্মান পান নি। এই অবকাশে পন্ডিত মালব্যকে এই বিশ্ববিদ্যালয়ে যথাযথভাবে সম্মান জানানো হল। তিনি এই প্রসঙ্গে জম্মু কেন্দ্রীয় বিশ্ববিদ্যালয়ে ডঃ শ্যামা প্রসাদ মুখোপাধ্যায়ের নামাঙ্কিত ছাত্রাবাস উদ্বোধনের কথা জানান। এই ছাত্রাবাসটি তিনিই উদ্বোধন করেছিলেন।
ডঃ সিং বলেন, উত্তর ভারতের শিক্ষাকেন্দ্র হিসেবে জম্মু দ্রুত একটি জায়গা করে নিচ্ছে। এখানে ১০০ কিলোমিটারের কম জায়গায় এইমস সহ চারটি মেডিক্যাল কলেজ, আইআইটি, আইআইএম, জম্মু কেন্দ্রীয় বিশ্ববিদ্যালয় ও জম্মু বিশ্ববিদ্যালয়, দুটি সরকারী ইঞ্জিনিয়ারিং কলেজ, উত্তর ভারতের প্রথম জৈব প্রযুক্তি টেকনোলজি পার্ক, এবং উত্তর পূর্বাঞ্চলীয় মন্ত্রকের বাঁশ প্রযুক্তি কেন্দ্র গড়ে উঠেছে।
২০১৯-এর ৫ই আগস্ট সংবিধানের ৩৭০ ধারা রদের ফলে দেশের নানা জায়গা থেকে সেরা শিক্ষাবিদদের এই সব প্রতিষ্ঠানে নিয়ে আনার ক্ষেত্রে সুবিধে হয়েছে। মন্ত্রী বলেছেন, যে কোন শিক্ষা প্রতিষ্ঠানের মান তখনই বজায় থাকবে, যখন সেখানে মেধার ভিত্তিতে শিক্ষাবিদদের বাছাই করা হয়। এই প্রসঙ্গে ডঃ সিং, পণ্ডিত মালব্যর ডঃ এস রাধাকৃষ্ণানকে অক্সফোর্ড বিশ্ববিদ্যালয়ের অধ্যাপনা ছেড়ে বেনারস হিন্দু বিশ্ববিদ্যালয়ের উপাচার্য পদ গ্রহণের উদ্যোগের কথা উল্লেখ করেন।
তিনি আরো জানান, মহাকাশ দপ্তরের মাধ্যমে উত্তর ভারতের প্রথম বিজ্ঞান ও গবেষণা কেন্দ্র এই বিশ্ববিদ্যালয়ে গড়ে উঠেছে। বিশ্ববিদ্যালয়ের উপাচার্য অধ্যাপক অশোক আইমা অনুষ্ঠানে স্বাগত ভাষণ দেন। তিনি এই বিশ্ববিদ্যালয়ের কয়েকটি উল্লেখযোগ্য বৈশিষ্টের কথা জানান। প্রতিরক্ষা গবেষণা ও উন্নয়ন সংস্থা, কেন্দ্রের অনুমোদনক্রমে এই বিশ্ববিদ্যালয়ে একটি কেন্দ্র খুলতে চলেছে বলেও তিনি জানিয়েছেন।
CG/CB
(Visitor Counter : 64
প্রধানমন্ত্রীরদপ্তর
১৯ জানুয়ারি কর্ণাটক ও মহারাষ্ট্র সফর করবেন প্রধানমন্ত্রী
কর্ণাটকে ১০,৮০০ কোটি এবং মহারাষ্ট্রে ৩৮,৮০০ কোটি টাকার বেশ কিছু প্রকল্পের শিলান্যাস ও উদ্বোধন করবেন তিনি
নয়াদিল্লি, ১৭ জানুয়ারি, ২০২৩
আগামী ১৯ জানুয়ারি কর্ণাটক ও মহারাষ্ট্র সফর করবেন প্রধানমন্ত্রী শ্রী নরেন্দ্র মোদী। ঐদিন তিনি কর্ণাটকে ১০,৮০০ কোটি টাকারও বেশি বিনিয়োগের কয়েকটি প্রকল্পের শিলান্যাস ও উদ্বোধন করবেন। আবার মহারাষ্ট্রে সেদিন ৩৮,৮০০ কোটি টাকার কয়েকটি প্রকল্পের ভিত্তিপ্রস্তর স্থাপনের পাশাপাশি বেশ কিছু প্রকল্পের উদ্বোধনও করবেন তিনি।
কর্ণাটকের যে গ্রামগুলিকে ‘রাজস্ব গ্রাম’ বলে সম্প্রতি ঘোষণা করা হয়েছে সেখানকার প্রায় ৫০ হাজার সুফলভোগীর হাতে সম্পত্তির দলিল তুলে দেবেন তিনি। এছাড়াও, ‘জল জীবন মিশন’-এর আওতায় তিনি শিলান্যাস করবেন একটি গ্রামীণ জল সরবরাহ প্রকল্পেরও।
নারায়ণপুর লেফট ব্যাঙ্ক ক্যানাল এক্সটেনশনের সংস্কার ও আধুনিকীকরণ প্রকল্পের উদ্বোধন করবেন প্রধানমন্ত্রী। এর ফলে উপকৃত হবেন সংশ্লিষ্ট এলাকার ৩ লক্ষেরও বেশি কৃষিজীবী মানুষ। কর্ণাটকের দুটি গ্রিনফিল্ড মহাসড়ক উন্নয়ন প্রকল্পের শিলান্যাসও করবেন তিনি। এই দুটি প্রকল্প সুরাট-চেন্নাই এক্সপ্রেসওয়ের অন্তর্গত। ঐদিন মহারাষ্ট্রে মেট্রো রেললাইনের ২এ এবং ৭ নম্বর অংশটি জাতির উদ্দেশে উৎসর্গ করবেন প্রধানমন্ত্রী। এছাড়াও, সাতটি নিকাশি প্রকল্প এবং কংক্রিটের রাস্তা নির্মাণ প্রকল্পের ভিত্তিপ্রস্তর স্থাপনও করবেন তিনি। ছত্রপতি শিবাজি মহারাজ টার্মিনাসকে সংস্কারের মাধ্যমে নতুনভাবে সাজিয়ে তোলার একটি প্রকল্পের শিলান্যাস হবে প্রধানমন্ত্রীর হাত দিয়ে।
প্রসঙ্গত উল্লেখ্য, কর্ণাটকের কালাবুরাগি, ইয়াদগিরি, রায়চুর, বিদার এবং বিজয়পুর জেলার ১,৪৭৫টি বসবাসের এলাকা সম্প্রতি নতুন ‘রাজস্ব গ্রাম’ রূপে চিহ্নিত ও ঘোষিত হয়েছে। যে সমস্ত সুফল গ্রহীতার হাতে প্রধানমন্ত্রী ঐদিন জমি, বাড়ি তথা সম্পত্তির দলিল তুলে দেবেন, তাঁদের অধিকাংশই প্রান্তিক স্তরের মানুষ। এছাড়াও, তপশিলি জাতি, তপশিলি উপজাতি এবং অন্যান্য অনগ্রসর শ্রেণীভুক্তরাও রয়েছেন সুফল গ্রহীতাদের মধ্যে। এইভাবে জমির স্বত্ত্ব তাঁদের হাতে তুলে দেওয়ার মাধ্যমে সেখানে পানীয় জল ও বিদ্যুতের যোগান এবং সড়ক নির্মাণের মতো সরকারি কর্মসূচির সুযোগ তাঁদের কাছে পৌঁছে দেওয়ার ব্যবস্থা করা হবে।
অন্যদিকে, যে গ্রিনফিল্ড মহাসড়ক উন্নয়ন প্রকল্পের শিলান্যাস করা হবে তা সুরাট-চেন্নাই এক্সপ্রেসওয়ে বরাবর ছ’টি রাজ্যকে যুক্ত করেছে। রাজ্যগুলি হল – গুজরাট, মহারাষ্ট্র, কর্ণাটক, তেলেঙ্গানা, অন্ধ্রপ্রদেশ এবং তামিলনাড়ু। এই মহাসড়ক উন্নয়ন প্রকল্প তৈরির মাধ্যমে মহাসড়কের ১,৬০০ কিলোমিটার দৈর্ঘ্যকে কমিয়ে ১,২৭০ কিলোমিটারে নিয়ে আসা হবে। এর ফলে ঐ মহাসড়ক দিয়ে যাতায়াতের ক্ষেত্রে সময়ের উল্লেখযোগ্য সাশ্রয় ঘটবে। এজন্য প্রকল্প খাতে ব্যয়ের মাত্রা দাঁড়াবে ২,১০০ কোটি টাকা।
মহারাষ্ট্রে প্রধানমন্ত্রী ‘মুম্বাই ১ মোবাইল অ্যাপ’ এবং ন্যাশনাল কমন মোবিলিটি কার্ড -এরও ঐদিন সূচনা করবেন। ঐ অ্যাপটি ব্যবহারের মাধ্যমে ভ্রমণ বা যাতায়াত আরও সহজ হয়ে উঠবে বলে মনে করা হচ্ছে। মেট্রো স্টেশনগুলির প্রবেশ পথে এই অ্যাপ ব্যবহারযোগ্য এবং ইউপিআই-এর মাধ্যমে ডিজিটাল পদ্ধতিতে এর সাহায্যে টিকিটও কেনা যাবে। অন্যদিকে, ন্যাশনাল কমন মোবিলিটি কার্ড  প্রাথমিকভাবে মেট্রো করিডরগুলিতে ব্যবহারযোগ্য। পরে তা বাস ও লোকাল ট্রেনে সফরের ক্ষেত্রেও কাজে লাগানো যাবে বলে ঘোষণা করা হয়েছে। এই ব্যবস্থায় যাত্রীদের একাধিক কার্ড বা নগদ অর্থ নিয়ে যাতায়াত করার প্রয়োজন হবে না। এনসিএমসি কার্ডটির সাহায্যে দ্রুত তা এবং স্বাচ্ছন্দ্যের সঙ্গে ভ্রমণ ও সফর করা যাবে।
PG/SKD/DM
(